Terusan Besar China

Terusan Besar China (), juga dikenali sebagai Terusan Besar Beijing-Hangzhou () adalah terusan atau sungai buatan terpanjang di dunia. Bermula di Beijing, ia melalui Tianjin dan wilayah Hebei, Shandong, Jiangsu dan Zhejiang ke kota Hangzhou. Bahagian tertua terusan ini bermula pada kurun ke-5 SM, walaubagaimanapun pelbagai bahagian akhirnya digabungkan semasa Dinasti Sui (581–618 AD).

Panjang keseluruhan Terusan Besar China adalah  1,776 km (1,103 batu). Puncak tertingginya adalah di pergunungan Shandong, pada paras 42 m (138 kaki). Kapal-kapal di dalam Terusan Besar China tiada masalah untuk mencapai aras yang lebih tinggi selepas kunci paun diperkenalkan pada kurun ke-10 (semasa pemerintahan dinasti Song). Saiz dan kehebatan terusan ini dikagumi oleh ramai orang sepanjang masa, termasuk sami Jepun, Ennin (794–864), sejarawan Parsi Rashid al-Din (1247–1318), pegawai Korea Choe Bu (1454–1504) dan mubaligh Itali Matteo Ricci (1552–1610).

Dari segi sejarahnya, banjir yang terjadi di Sungai Kuning bersebelahan mengancam keselamatan dan fungsi terusan ini. Semasa perang, daik-daik tinggi di Sungai Kuning dipecahkan bagi membanjirkan pasukan tentera musuh yang sedang mara. Kejadian ini menyebabkan malapetaka dan kesusuhan ekonomi yang berpanjangan. Meskipun dipinggirkan dan tidak digunakan untuk masa yang singkat, Terusan Besar China membantu membangunkan pasaran ekonomi di pusat bandar China sepanjang zaman sejak zaman dinasti Sui.

Rujukan

Inggeris 
 Benn, Charles. (2002). China's Golden Age: Everyday Life in the Tang Dynasty. Oxford University Press. ISBN 0-19-517665-0.
 Bowman, John S. (2000). Columbia Chronologies of Asian History and Culture. New York: Columbia University Press.
 Brook, Timothy. (1998). The Confusions of Pleasure: Commerce and Culture in Ming China. Berkeley: University of California Press. ISBN 0-520-22154-0
 Ebrey, Patricia Buckley (1999). The Cambridge Illustrated History of China. Cambridge: Cambridge University Press. ISBN 0-521-66991-X (paperback).
 Fairbank, John King and Merle Goldman (1992). China: A New History; Second Enlarged Edition (2006). Cambridge: MA; London: The Belknap Press of Harvard University Press. ISBN 0-674-01828-1
 Needham, Joseph. (1986). Science and Civilization in China: Volume 4, Physics and Physical Technology, Part 3, Civil Engineering and Nautics. Taipei: Caves Books, Ltd. ISBN 0-521-07060-0

China 
 京杭运河史, 姚汉源, 中国水利水电出版社, 北京 1998年; A History of the Grand Canal, Yao Hanyuan, Waterpub, Beijing 1998
 中国运河, 竞放、杜家驹 主编, 金陵书社 1997年； China's Canal, Jing Fang and Du Jiaju eds, Jinling Book Society, 1997.

Pautan luar 

 Map of the Grand Canal 
 The Reinvigoration of the Grand Canal

Terusan di China
Geografi Republik Rakyat China
Dinasti Sui
Sejarah laut di China
Sejarah ekonomi di China
Pengangkutan di China
Terusan kapal